གུས་སྲོལ་འདིའི་གནས་ཚུལ་དག་ཞིབ་གསལ་དུ་ཤེས་རྟོགས་བྱེད་པའི་ཆེད་དུ།བདག་ནི་སྡེ་བའི་གྲོང་མི་ལོ་བདུན་ཅུ་ལོན་པའི་རྒན་པོ་ཕྱག་རྡོར་ལ་བཅར་འདྲི་བྱེད་པར་ཕྱིན་པ།ངས་ཁོང་ལ་གུས་ལུགས་འདི་ཅི་ལྟར་བྱུང་བ་དང་།གུས་ལུགས་འདི་བྱུང་བར་ལྷ་སྒྲུང་ངམ་ཡང་ན་གཏམ་རྒྱུད་སོགས་ཡོད་མེད་དྲིས་པ་ན།ཁོང་གིས་བརྗོད་པར་འདི་ནི་གཉེན་ཉེ་དང་ཐུག་འཕྲད་བྱུང་ཚེ་བློ་སེམས་དཔག་མེད་དུ་དགའ་བའི་རྣམ་པ་མཚོན་བྱེད་ཅིག་ཡིན་ཞེས་གསུངས།དེ་བཞིན་དུ་ངས་ད་དུང་སྡེ་བའི་རྒན་རྒོན་འགར་བཅར་འདྲི་བྱས་ཀྱང་འགྲེལ་བཤད་གསལ་ཐག་ཆོད་པ་ཞིག་ནི་མ་ཐོབ།